Flashnews.. ಜಪಾನ್ ಮಾಜಿ ಪ್ರಧಾನಿ ಶಿಂಜೋ ಅಬೆ ಇನ್ನಿಲ್ಲ.. ಟೋಕಿಯೋ: ಗುಂಡೇಟು ತಿಂದು ಆಸ್ಪತ್ರೆಯಲ್ಲಿ ಜೀವನ್ಮರಣ ಹೋರಾಟ ನಡೆಸುತ್ತಿದ್ದ ಜಪಾನ್ನ ಮಾಜಿ ಪ್ರಧಾನ ಮಂತ್ರಿ ಶಿಂಜೋ ಅಬೆ 62 ಚಿಕಿತ್ಸೆ ಫಲಕಾರಿಯಾಗದೇ ಮೃತಪಟ್ಟಿದ್ದಾರೆ. ಜಪಾನ್ ಸರ್ಕಾರ ಅಧಿಕೃತವಾಗಿ ಈ ವಿಚಾರವನ್ನು ತಿಳಿಸಿದೆ. ನಾರಾ ನಗರದಲ್ಲಿ ಸಾರ್ವಜನಿಕ ಸಭೆಯಲ್ಲಿ ಭಾಷಣ ಮಾಡುತ್ತಿರುವಾಗಲೇ ಶಿಂಜೋ ಅಬೆಗೆ ಹಿಂದಿನಿಂದ ವ್ಯಕ್ತಿಯೊಬ್ಬ ಶೂಟ್ ಮಾಡಿದ್ದ. ಶಿಂಜೋ ಅಬೆ ಎದೆಗೆ ಗುಂಡು ತಾಗಿದ ಪರಿಣಾಮ ತೀವ್ರ ರಕ್ತಸ್ರಾವವಾಗಿತ್ತು. ತಕ್ಷಣ ಅವರನ್ನು ಆಸ್ಪತ್ರೆಗೆ ಸಾಗಿಸಲಾಗಿತ್ತು. ಶಿಂಜೋ ಅಬೆ ಎದೆಗೆ ತುತ್ಸಿಯಾ ಯಮಾಗಮಿ ಗುಂಡು ಹಾರಿಸಿದ್ದನು. ನಾರಾ ವಿವಿ ಆಸ್ಪತ್ರೆಯಲ್ಲಿ ಸತತ 6 ಗಂಟೆ ಟ್ರೀಟ್ಮೆಂಟ್ ಪಡೆದುಕೊಳ್ಳುತ್ತಿದ್ದರು. ಶಿಂಜೋ ಗುಂಡೇಟು ಬಿದ್ದ ಬಳಿಕ ಅವರಿಗೆ ಹೃದಯಾಘಾತವಾಗಿತ್ತು ಈ ಹಿನ್ನೆಲೆಯಲ್ಲಿ ಅವರ ಆರೋಗ್ಯ ಸ್ಥಿತಿ ಗಂಭೀರವಾಗಿತ್ತು. ಅವರನ್ನು ಬದುಕಿಸಲು ಸತತ ಪ್ರಯತ್ನ ಮಾಡಿದರೂ ಮಾಜಿ ಪ್ರಧಾನಿಯನ್ನು ಉಳಿಸಿಕೊಳ್ಳಲು ಆಗಲಿಲ್ಲ. ಯಮಾಗಮಿ ಹೋಂ ಮೇಡ್ ಶಾಟ್ ಗನ್ನಿಂದ 3 ಅಡಿ ದೂರದಿಂದ ದಾಳಿ ಮಾಡಿದ್ದ. ಹಂತಕ ಜಪಾನ್ ಸೇನೆಯಲ್ಲಿ ಸೇವೆ ಸಲ್ಲಿಸಿದ್ದ. ಸಿದ್ದರಾಮೋತ್ಸವ ಅಂತಾ ಹೇಳಿದ್ದು ಯಾರು..? ಸಿದ್ದರಾಮಯ್ಯ75 ಅಮೃತ ಮಹೋತ್ಸವ ಅಂತಾ ಮಾಡ್ತಿದ್ದೇವೆ: ಸಿದ್ದರಾಮಯ್ಯ.